<classify> Ofisi ya Makamu wa Rais Muungano na Mazingira imelieleza Bunge kuwa, bara la Afrika linachangia uzalishaji gesi joto kiasi kisichozidi asilimia tatu.Naibu Waziri wa Wizara hiyo, Mussa Sima amesema Tanzania huzalisha tani 0.09 za hewa ya ukaa kwa mwaka.Hivyo Tanzania inachangia kiasi kidogo sana katika tatizo la uzalishaji wa gesijoto ambazo ndio chanzo cha mabadiliko ya tabianchi amesema Sima wakati anajibu swali la Mbunge wa Viti Maalum, Gimbi Masaba.Mbunge huyo alitaka kufahamu kauli ya Serikali kwa wamiliki wa viwanda wanaokiuka sheria ya mazingira ili kukabili tishio la mabadiliko ya tabianchi yanayosababishwa na uchafuzi wa mazingira hasa viwandani.Sima amewaeleza wabunge kuwa, tatizo la mabadiliko ya tabianchi kwa kiasi kikubwa linasababishwa na uzalishaji wa gesi joto unaotokana na matumizi ya nishati kwa 47, uzalishaji viwandani 30 na usafirishaji kwa asilimia 11 unaosababishwa na shughuli za maendeleo katika nchi zilizoendelea kiviwanda hasa ulaya, Marekani, Asia na Australia.Haa hivyo, pamoja na kuchangia kidogo kiasi hicho, Tanzania imeendelea kuathirika kutokana na athari zitokanazo na mabadiliko ya tabianchi kama vile kupungua kwa barafu ya mlima Kilimanjaro, kuongezeka kwa usawa wa bahari, ukame, mafuriko ya mara kwa mara na mlipuko wa magonjwaamesema Sima.Amesema, tatizo kubwa linatokana na uchafuzi mazingira unaofanywa na baadhi ya viwanda kutirirsha majitaka yenye sumu na kemikali zinazoathiri viumbe hai na mazingira kwa ujumla.  <topic>: kitaifa 